5383 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 384 

24 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόφαση του Υφυπουργού Οικονομίας και Οικονομι¬ 


κών, κατ’ εξουσιοδότηση της παρ. 5 του άρθρου 20 

του Ν. 2860/2000. 1 

Καθορισμός αριθμού θέσεων για το Δήμο Βουλιαγμέ¬ 
νης, που πληρούνται από άτομα που προστατεύο¬ 
νται από το Ν. 2643/1998 και κατανομή των θέσεων 
αυτών. 2 


Κήρυξη υποχρεωτικής της από 16 Δεκεμβρίου 2004 
ΣΣΕ για τους όρους αμοιβής και εργασίας των Κτη¬ 
νιάτρων Ανωτάτων Σχολών απασχολουμένων στις 
βιομηχανικές, βιοτεχνικές και εμπορικές επιχειρή¬ 


σεις όλης της χώρας. 3 

Σύσταση Νομικού Προσώπου με την Επωνυμία «Σχολι¬ 
κή Επιτροπή 75ου Νηπιαγωγείου» στο Δήμο Πα- 
τρέων Νομού Αχάίας. 4 


Καθιέρωση υπερωριακής εργασίας, εργασίας κατάτις 
Κυριακές και εξαιρέσιμες ημέρες, εργασίας κατά 
τις νυκτερινές ώρες των εργασίμων Κυριακών και 
εξαιρέσιμων κατά το έτος 2005, για το μόνιμο και 
αποσπασμένο προσωπικό της Νομαρχιακής Αυτο¬ 


διοίκησης Κέρκυρας. 5 

Μεταφορά κενών οργανικών θέσεων Διδακτικού 
Ερευνητικού Προσωπικού (ΔΕΠ), από το Δημοκρί- 

τειο Πανεπιστήμιο Θράκης. 6 

Έγκριση του Κανονισμού για τη Διασφάλιση του Απορ¬ 
ρήτου των Ταχυδρομικών Υπηρεσιών. 7 


ΑΠΟΦΑΣΕΙ Σ 

Αριθ.7591/ΥΔ394 (1) 

Απόφαση του Υφυπουργού Οικονομίας και Οικονομικών, 
κατ’ εξουσιοδότηση της παρ. 5 του άρθρου 20 του 
Ν.2860/2000. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29α Ν.1558/1985 «Κυβέρ¬ 
νηση και Κυβερνητικά Όργανα» (ΦΕΚ 137Α), όπως συ¬ 


μπληρώθηκε με το άρθρο 27 του Ν. 2081/1992 (ΦΕΚ 
154Α) και τροποποιήθηκε με το άρθρο 1 παρ. 2α του 
Ν. 2469/1997 (ΦΕΚ38Α). 

2. Το Π.Δ. 178/2000 «Οργανισμόςτου Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

3. Το Π.Δ. 81/21.3.2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57Α/2002.) 

4. Την υπ’αριθμ. 14650 ΔΙΟΕ 85/17/03/2004 (ΦΕΚ519Β) 
Απόφαση του Πρωθυπουργού και Υπουργού Οικονομίας 
και Οικονομικών περί καθορισμού αρμοδιοτήτων στον 
Υφυπουργό Οικονομίας και Οικονομικών X. Φώλια. 

5. Τον Κανονισμό (ΕΚ) 1260/1999 του Συμβουλίου της 
21.6.1999 «Περί γενικών διατάξεων για τα διαρθρωτικά 
ταμεία». 

6. Το Ν. 2860/2000 (ΦΕΚ 251/14.11.2000) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» και ειδικότερα τα άρθρα 
20, 5 και 2. 

7. Την υπ’ αριθμ. (2000/0 143/08) της 28.4.2000 ανακοί¬ 
νωση της Επιτροπής στα Κράτη - Μέλη σχετικά με τη θέ¬ 
σπιση γενικών κατευθύνσεων για μία Κοινοτική Πρωτο¬ 
βουλία που αφορά τη Διευρωπάίκή Συνεργασία με σκοπό 
την ενθάρρυνση της αρμονικής και ισόρροπης ανάπτυξης 
του Ευρωπαϊκού εδάφους ΙΝΤΕΒΒΕΟ. 

8. Την υπ’αριθμ. (2004/0 226/02) της 2.9.2004 ανακοί¬ 
νωση της Επιτροπής σχετικά με τη θέσπιση γενικών κα¬ 
τευθύνσεων για μία Κοινοτική Πρωτοβουλία που αφορά 
τη Διευρωπάίκή Συνεργασία με σκοπό την ενθάρρυνση 
της αρμονικής και ισόρροπης ανάπτυξης του Ευρωπαϊ¬ 
κού εδάφους ΙΝΤΕΒΒΕΟ. 

9. Την Κοινή Υπουργική Απόφαση των Υπουργών Εσω¬ 
τερικών Δημόσιας Διοίκησης και Αποκέντρωσης και Οικο¬ 
νομίας και Οικονομικών με αριθμ. 175294/ΔΙΟΕ 196/ 
7.6.2002 (ΦΕΚ 730Β/13.6.2002) με την οποία συστήθηκε 
Ειδική Υπηρεσία με τίτλο «Υπηρεσία Διαχείρισης Προ¬ 
γραμμάτων Κοινοτικής Πρωτοβουλίας ΙΝΤΕΒΒΕΟ». 

10. Τις Αποφάσεις των Επιτροπών Καθοδήγησης των 
Προγραμμάτων Κοινοτικών Πρωτοβουλιών ΙΝΤΕΒΒΕΟ ΜΙΑ: 

Ελλάδα-Ιταλία (26310/ΥΔ1303/23.6.2004), 

Ελλάδα-Αλβανία 47884/ΥΔ3332/6.12.2004), 

Ελλάδα - Π.Γ.Δ.Μ. (44994/ΥΔ2961/12.11.2004), 

Ελλάδα-Κύπρος (44993/ΥΔ2962/12.11.2004), 

και ΙΝΤΕΒΒΕΟ ΙΙΙΒΑΒΟΗΙΜΕΟ (29975/ΥΔ1538/14.7.2004) 

11. Το Π.Δ. 4/2002 (ΦΕΚ3/Α/14.1.2002) «Εκτέλεση ενερ¬ 
γειών Τεχνικής Βοήθειας - στήριξης και διαχείρισης των 
αντίστοιχων πόρων». 

12. Τις Αποφάσεις της Επιτροπής των Ε.Κ. με τις οποίες 
εγκρίθηκαντα Ενιαία Προγραμματικά Έγγραφα των ΠΚΠ 
ΙΝΤΕΒΒΕΘ IIIΑ Ελλάδα - Ιταλία και Ελλάδα - Κύπρος, των 
ΠΚΠ ΙΝΤΕΒΒΕΘ III Β ΑΒΘΗΙΜΕϋ, ΜΕϋΟΘΘ, ΘΑϋδΕδ, 
των ΠΚΠ ΙΝΤΕΒΒΕΘ III Θ, καθώς και των ΠΚΠ ΙΝΤΕΒΒΕΘ 
IIIΙΝΤΕΒΑΘΤ και ΕΒΡΟΝ. 

13. Το γεγονός ότι από την απόφαση αυτή δεν προκα- 
λείται πρόσθετη δαπάνη, αποφασίζουμε: 

Άρθρο 1 

Η ένταξη των πράξεων των Προγραμμάτων Κοινοτικών 
Πρωτοβουλιών ΙΝΤΕΒΒΕΘ ΙΙΙΑΕλλάδα-Ιταλία, ΙΝΤΕΒΒΕΘ 
ΜΙΑ Ελλάδα-Κύπρος και ΙΝΤΕΒΒΕΘ ΙΙΙΒ ΑΒΘΗΙΜΕϋ, κα¬ 
θώς και των ΠΚΠ Δέσμης Β' και Γ για τα οποία η ΥΔ ΠΚΠ 
ΙΝΤΕΒΒΕΘ δεν ασκεί αρμοδιότητες Διαχειριστικής Αρ¬ 
χής, διενεργείται ως ακολούθως, χωρίς να απαιτούνται η 
απόφαση ένταξης της παρ. 1, ούτε η διαδικασία της παρ.2 
του άρθρου 5 του Ν.2860/2000. 

1. Η Κοινή Επιτροπή Καθοδήγησης των ανωτέρω Προ¬ 
γραμμάτων, εγκρίνει τις πράξεις προς χρηματοδότηση. 

2. Για κάθε εγκεκριμένη πράξη, συνάπτεται Σύμβαση 
μεταξύ της Διαχειριστικής Αρχής του Π.Κ.Π. και του Επι¬ 
κεφαλής Εταίρου, με την οποία καθορίζονται οι αμοιβαί¬ 
ες υποχρεώσεις των μερών και οι όροι ένταξης της πρά¬ 
ξης, κατά παρέκκλιση της διάταξης της παρ. 3 του άρ¬ 
θρου 5 του Ν.2860/2000. 

Άρθρο 2 

Για τα ΠΚΠ ΙΝΤΕΒΒΕΘ ΜΙΑ Ελλάδα - Ιταλία, Ελλάδα - 
Κύπρος, Ελλάδα -Αλβανία, Ελλάδα - Π.Γ.Δ.Μ. και το 
ΠΚΠ ΙΝΤΕΒΒΕΘ III Β ΑΒΟΗΙΜΕΟ, ΜΕϋΟΘΘ, ΘΑϋδΕδ, 
ΙΝΤΕΒΒΕΘ 1110 ΕΑ8Τ, Βϋϋ, καθώς και του Προγράμμα¬ 
τος ΙΝΤΕΒΒΕΘ III ΙΝΤΕΒΑΟΤ ο προσδιορισμός των 
στοιχείων που καταχωρίζονται στο ΟΠΣ και ο χρόνος 
υποβολής τους ρυθμίζονται με απόφαση της Κοινής 
Επιτροπής Καθοδήγησης των Προγραμμάτων, κατά 
παρέκκλιση της διάταξης της παρ.4 του Άρθρου 2 του 
Ν.2860/2000. 

Άρθρο 3 

Για την εκτέλεση των ενεργειών Τεχνικής Βοήθειας 
των Προγραμμάτων ΙΝΤΕΒΒΕΘ III Δέσμης Β και Γ (ΙΝ- 
ΤΕΒΒΕΘ ΙΙΙΒ ΜΕϋΟΘΘ, ΙΝΤΕΒΒΕΘ ΙΙΙΒ ΘΑϋδΕδ, ΙΝ- 
ΤΕΒΒΕΘ ΙΙΙΘ ΕΑ3Τ, ΙΝΤΕΒΒΕΘ ΙΙΙΘ δυϋ), καθώς και 
του Προγράμματος ΙΝΤΕΒΒΕΘ III ΙΝΤΕΒΑΘΤ, για τα 
οποία η Υ.Δ. Π.Κ.Π. ΙΝΤΕΒΒΕΘ δεν ασκεί αρμοδιότη¬ 
τες Διαχειριστικής Αρχής, αρκεί οι ενέργειες αυτές να 
προβλέπονται στα Συμπληρώματα Προγραμματισμού 
των εν λόγω Προγραμμάτων ή στις σχετικές αποφά¬ 
σεις των Κοινών Οργάνων, χωρίς να απαιτούνται οι 
διαδικασίες της διάταξης του εδ. β' της παρ. 3 του άρ¬ 
θρου 12 του Ν. 2860/2000. Η εκτέλεση των ενεργειών 
Τεχνικής Βοήθειας γίνεται σύμφωνα με τις διατάξεις 
του ΠΔ 4/2002 . 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 25 Φεβρουάριου 2005 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 


Αριθ. 200109 (2) 

Καθορισμός αριθμού θέσεων για το Δήμο Βουλιαγμένης, 
που πληρούνται από άτομα που προστατεύονται από 
το Ν. 2643/1998 και κατανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/Α728.9.1998), όπως αντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/Α76.11.2001) και της παρ. 3 
του άρθρου 48 του Ν.2972/2001 (ΦΕΚ 291/Α727.12.2001) 
και της παρ. 1 του άρθρου 11 του Ν. 3051/2002 (ΦΕΚ 
220/Α720.9.2002). 

2. Τις διατάξεις του άρθρου 8 του Ν. 3051/2002. 

3. Το με αριθ. πρωτ.: 840/9.2.2005 έγγραφο του Δήμου 
Βουλιαγμένης για την επικείμενη έκδοση προκήρυξης, 
πλήρωσης τριάντα έξι (36) συνολικώς θέσεων εργασίας 
τακτικών υπαλλήλων, διαφόρων κατηγοριών, κλάδων και 
ειδικοτήτων, για το Δήμο Βουλιαγμένης. 

4. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Βουλιαγμένης που πρόκειται να πληρω¬ 
θούν από άτομα που προστατεύονται από τις διατάξεις 
του Ν. 2643/1998 σε δύο (2). 

Β. Κατανέμουμε τον ανωτέρω αριθμό θέσεων κατά κα¬ 
τηγορία προστατευομένων προσώπων, ως εξής: 

ΝΟΜΟΣ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 
ΕΙΔΙΚΟΤΗΤΑ ΠΡΟΣΤΑΣΙΑΣ Ν.2643/1998. 
ΑΤΤΙΚΗΣ ΔΗΜΟΣ ΥΕ16 Εργατών Α.Μ.ΕΑ 1 

ΒΟΥΛΙΑΓΜΕΝΗΣ Κήπων 

ΑΤΤΙΚΗΣ ΔΗΜΟΣ ΥΕ16 Εργατών Πολυτέκνων 1 

ΒΟΥΛΙΑΓΜΕΝΗΣ Κήπων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2005 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθμ. οικ. 10933 (3) 

Κήρυξη υποχρεωτικής της από 16 Δεκεμβρίου 2004 ΣΣΕ 
για τους όρους αμοιβής και εργασίας των Κτηνιάτρων 
Ανωτάτων Σχολών απασχολουμένων στις βιομηχανι¬ 
κές, βιοτεχνικές και εμπορικές επιχειρήσεις όλης της 
χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1 Τις διατάξεις της παρ. 2 του άρθρου 11 του Ν. 
1876/1990. 

2. Την αριθμ. 80015/22.4.2004 απόφαση ανάθεσης αρ¬ 
μοδιοτήτων στον Υφυπουργό Απασχόλησης και Κοινωνι¬ 
κής Προστασίας (ΦΕΚ598/Β/22.4.2004). 

3. Την γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 7ης Μαρτίου 2005. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δεσμευό- 

μενοι εργοδότες απασχολούν το 51% των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 16 Δεκεμβρίου 
2004 ΣΣΕ για τους όρους αμοιβής και εργασίας των Κτη¬ 
νιάτρων Ανωτάτων Σχολών απασχολουμένων στις βιομη¬ 
χανικές, βιοτεχνικές και εμπορικές επιχειρήσεις όλης της 
χώρας, για όλους τους εργοδότες και εργαζομένους του 
επαγγέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 10.2.2005. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 20483π.ε. (4) 

Σύσταση Νομικού Προσώπου με την Επωνυμία «Σχολική 
Επιτροπή 75ου Νηπιαγωγείου» στο Δήμο Πατρέων 
Νομού Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

Ι.-Τις διατάξεις του άρθρου 203 του Π.Δ. 410/1995 και 
τιςόμοιεςτου άρθρου 5παρ. 8- 15του Ν.1894/1990 (ΦΕΚ 
110 τ. Α'/1990). 

2. -Την αριθμ. 241/18.8.1998 (ΦΕΚ939/τ. Β /1.9.1998) 
εξουσιοδοτική απόφαση του Γενικού Γραμματέα Περι¬ 
φέρειας, με την οποία η αρμοδιότητα αυτή μεταβιβά¬ 
στηκε στο Γενικό Διευθυντή Περιφέρειας, καθώς και το 
δικαίωμα να υπογράφουν «Με εντολή Γ.Γ. Περιφέρει¬ 
ας». 

3. - Την αριθμ. 1018/16.11.2004 απόφαση του Δημοτι¬ 
κού Συμβουλίου Δήμου Πατρέων του Νομού μας με την 
οποία αποφασίζεται η σύσταση ιδίου Νομικού Προσώπου 
με την επωνυμία «Σχολική Επιτροπή 75ου Νηπιαγωγεί¬ 
ου», αποφασίζουμε: 

ΣΥΣΤΑΣΗ 

Συστήνουμε στο Δήμο Πατρέων ίδιο Νομικό Πρόσωπο 
Δημοσίου Δικαίου με την επωνυμία «Σχολική Επιτροπή 
75ου Νηπιαγωγείου Πάτρας» στο νομό Αχάίας. 

ΣΚΟΠΟΣ: 

Ο σκοπός του Ν.Π.Δ.Δ. είναι: 

- Α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

- Β. Η εκτέλεση μικρών έργων για επισκευή και συντή¬ 
ρηση των διδακτηρίων. 

- Γ. Η αποκατάσταση φθορών και ζημιών των επί¬ 
πλων, εξοπλισμού και γενικά διδακτηριακών εγκατα¬ 
στάσεων. 

- Δ. Η φροντίδα για την εξεύρεση άλλων πόρων και ο 
εφοδιασμός των Σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσαπου είναι απαραίτητα για την λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 


ΔΙΟΙΚΗΣΗ 

Το Ν.Π.Δ.Δ. διοικείται από πενταμελές (5) Διοικητικό 
Συμβούλιο που τα μέλη ορίζονται μαζί με τους αναπλη¬ 
ρωτές τους από το Δημοτικό Συμβούλιο και αποτελείται 
από α) το Δήμαρχο ή άλλο μέλος αιρετό ή μη που ορίζεται 
από αυτόν, ως πρόεδρο β) τονεκάστοτε Προϊστάμενο του 
75ου Νηπιαγωγείου του Δήμου Πατρέων με τον αναπλη¬ 
ρωτή του γ) τον εκάστοτε εκπρόσωπο του συλλόγου γο¬ 
νέων και κηδεμόνων του ανωτέρω σχολείου, με τον ανα¬ 
πληρωτή του, εφόσον υπάρχει παρόμοιος σύλλογος και 
εάν δεν υπάρχει, από ένα γονέα μαθητή 75ου Νηπιαγω¬ 
γείου ή δημότη, δ) Δυο (2) δημότες που έχουν ανάλογη 
επαγγελματική ή κοινωνική δράση ή ειδικές γνώσεις ανά¬ 
λογα μετο σκοπό του Ν.Π.Δ.Δ. 

Η θητεία των μελών του Διοικητικού Συμβουλίου ακο- 
λουθείτη Δημοτική περίοδο. Το Διοικητικό Συμβούλιο της 
Σχολικής Επιτροπής εκλέγει τον αντιπρόεδρο και τον 
γραμματέα. 

ΠΟΡΟΙ 

Οι πόροι του Ν.Π.Δ.Δ. είναι: 

- Η ετήσια επιχορήγηση του Δήμου Πατρέων. 

- Η ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Οι εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

- Οι πρόσοδοι από την περιουσία του Ν.Π.Δ.Δ. 
ΕΚΠΡΟΣΩΠΗΣΗ 

Το Ν.Π.Δ.Δ. εκπροσωπείται στα Δικαστήρια και σε κάθε 
δημόσια Αρχή, καθώς επίσης σε κάθε νομικό ή φυσικό 
πρόσωπο από τον Πρόεδρο του Δ.Σ. και όταν αυτός απου¬ 
σιάζει ή κωλύεται από τον Αντιπρόεδρο. 

Από τη δημοσίευση της παρούσας στο ΦΕΚ προκαλεί- 
ται δαπάνη μόνο στον εκάστοτε ισχύοντα προϋπολογισμό 
του Δήμου Πατρέων και των προϋπολογισμών των επο¬ 
μένων ετών, το ύψος της οποίας ανέρχεται στο συνολικό 
ποσό των 4.500€ και είναι εγγεγραμμένη στον ΚΑΕ 
00.6711. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 9 Μαρτίου 2005 

Με εντολή Γενικού Γραμματέας Περιφέρειας 
Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΔΑ 

-♦- 

Αριθμ. ΔΔ/οικ.8233 (5) 

Καθιέρωση υπερωριακής εργασίας, εργασίας κατά τις 
Κυριακές και εξαιρέσιμες ημέρες, εργασίας κατά τις 
νυκτερινές ώρες των εργασίμων Κυριακών και εξαιρέ¬ 
σιμων κατά το έτος 2005, για το μόνιμο και αποσπα¬ 
σμένο προσωπικό της Νομαρχιακής Αυτοδιοίκησης 
Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του Π. Δ. 30/1996 «Κώδικας Νομαρχια¬ 
κής Αυτοδιοίκησης (ΦΕΚ21/Α')». 

2. Τις διατάξεις του άρθρου 16 του Ν. 3205/2003. 

3. Τη 2/72757/0022/31.12.2003 εγκύκλιο του Υπουργεί¬ 
ου Οικονομίας και Οικονομικών (Γενικό Λογιστήριο του 
Κράτους). 

4. Την ανάγκη να προσφέρουν τις υπηρεσίες τους και 
πέρα από τις ώρες υποχρεωτικής εργασίας τους οι υπάλ¬ 
ληλοι όλων των κλάδων της Ν.Α. Κέρκυρας για την αντι¬ 
μετώπιση εποχικών και έκτακτων αναγκών (πλημμύρες) 
καθώς επίσης για την έκδοση αδειών εργασίας σε αλλο¬ 
δαπούς και το κλείσιμο ισολογισμού - απολογισμού. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού ύψους (10.800,00€) και συγκεκριμένα στον ΚΑΕ 
0511 του προϋπολογισμού της Ν.Α. Κέρκυρας για την 
οποία υπάρχει πίστωση, αποφασίζουμε: 

1. Διαπιστώνουμε την ανάγκη πραγματοποίησης υπε- 
ρωριακής εργασίας του προσωπικού της Ν.Α. Κέρκυρας, 
για το χρονικό διάστημα από 1.1.2005 έως 31.12.2005 για 
τους λόγους που αναφέρονται στο σκεπτικό της παρού¬ 
σας, και 

2. Εγκρίνουμε την καθιέρωση συμπληρωματικής υπε- 
ρωριακής εργασίας με αμοιβή για μέχρι πενήντα (50) 
υπαλλήλους της Ν.Α. Κέρκυρας, ως εξής: 

Μέχρι εξήντα (60) ώρες ανά υπάλληλο κατά μήνα για 
απογευματινή εργασία εργασίμων ημερών και μέχρι 16 
ώρες κατά περίπτωση το μήνα, για υπερωριακή εργασία 
κατά τις Κυριακές και εξαιρέσιμες ημέρες και νυχτερινές 
ώρες. 

Η μηναία δαπάνη δε θα υπερβαίνει το 1/12 της εγκεκρι¬ 
μένης πίστωσης στον προϋπολογισμό της Ν.Α. Κέρκυ¬ 
ρας. 

Το προσωπικό και ο αριθμός των ωρών θα εξαρτηθεί 
από το είδος των εποχικών, έκτακτων και επειγουσών 
υπηρεσιακών αναγκών και θα καθοριστεί με απόφαση του 
Νομάρχη. 

Υπεύθυνη για την παρακολούθηση, τον έλεγχο και τη 
βεβαίωση της πραγματοποίησης της υπερωριακής εργα¬ 
σίας, ορίζεται η Προϊσταμένη της Διεύθυνσης Διοίκησης 
της Ν.Α. Κέρκυρας. 

Η απόφαση αυτή έχει ένα (1) μήνα αναδρομική ισχύ πριν 
τη δημοσίευσή της στο φύλλο Εφημερίδας της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 15 Μαρτίου 2005 
Ο Νομάρχης 

ΓΕΩΡΓΙΟΣ ΜΑΧΕΙΜΑΡΗΣ 
-♦- 

Αριθμ. Α5688 (6) 

Τη μεταφορά κενών οργανικών θέσεων Διδακτικού Ερευ¬ 
νητικού Προσωπικού (ΔΕΠ), από το Δημοκρίτειο Πα¬ 
νεπιστήμιο Θράκης 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

α) Τις διατάξεις του Ν.2817/2000 (άρθρο 14 παρ.5 
εδ.α). 

β) Το αριθ.Φ. 121.1/1/104530(12)/Β2/27.9.2004 του 
ΥΠΕΠΟ (προγραμματισμός 2004-2005). 

γ) Το αριθ.πρωτ. Α 1178/17.2.2005 απόσπασμα της 
αριθ.540/15.2.2005 συνεδρίασης του Πρυτανικού Συμ¬ 
βουλίου του Δημοκρίτειου Πανεπιστημίου Θράκης, απο¬ 
φασίζουμε: 


Τη μεταφορά κενών οργανικών θέσεων Διδακτικού 
Ερευνητικού Προσωπικού (ΔΕΠ), σύμφωνα με τα παρα¬ 
πάνω σχετικά, από το Δημοκρίτειο Πανεπιστήμιο Θράκης 
όπου ανήκουν σε Τμήματα αυτού (προγραμματισμού 
2004-2005). 

ΘΕΣΕΙΣ ΔΕΠ 26 ΠΡΟΓΡΑΜΜΑΤΙΣΜΟΥ 2004-2005 


Α/Α ΤΜΗΜΑΤΑ ΑΡΙΘ. ΘΕΣΕΩΝ 

1. Μηχανικών Περιβάλλοντος 2 

2. Παιδαγωγικό Δημοτικής Εκπαίδευσης 2 

3. Επιστημών της Εκπαίδευσης 

στην Προσχολική Ηλικία 2 

4. Ελληνικής Φιλολογίας 1 

5. Κοινωνικής Διοίκησης 3 

6. Αρχιτεκτόνων Μηχανικών 2 

7. Δασολογίας και Διαχείρισης 

Περιβάλλοντος & Φυσικών Πόρων 2 

8. Διεθνών Οικονομικών Σχέσεων 2 

και Ανάπτυξης 2 

9. Αγροτικής Ανάπτυξης 2 

10. Μοριακής Βιολογίας & Γενετικής 3 

11. Γλώσσας,Φιλολογίας 

και Πολιτισμού Παρευξεινίων Χωρών 2 

12. Μηχανικών Παραγωγής και Διοίκησης 3 

ΣΥΝΟΛΟ 26 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Κομοτηνή, 11 Μαρτίου 2005 

Ο Πρύτανης 
ΙΩΑΝΝΗΣ ΣΧΙΝΑΣ 

-♦- 

Αριθμ. 1001/Φ.21 (7) 

Έγκριση του Κανονισμού για τη Διασφάλιση του Απορρή¬ 
του των Τ αχυδρομικών Υπηρεσιών. 

Η ΑΡΧΗ ΔΙΑΣΦΑΛΙΣΗΣ ΤΟΥ ΑΠΟΡΡΗΤΟΥ 
ΤΩΝ ΕΠΙΚΟΙΝΩΝΙΩΝ 

Έχοντας υπόψη: 

α. Το Ν. 3115/27.2.2003, άρθρο Ι,παράγρ. 1, 
β. Το Ν. 3115/27.2.2003, άρθρο 6, παράγρ.1 (ιβ) 
γ. Ότι εκ της Αποφάσεως αυτής δεν προκύπτει δαπάνη 
για το δημόσιο. 

δ. Τη σχετική εισήγηση της Υπηρεσίας, αποφάσισε, κα¬ 
τά τη συνεδρίασή της την 16η Μαρτίου 2005, την έγκριση 
του παρακάτω Κανονισμού για τη Διασφάλιση του Απορ¬ 
ρήτου των Ταχυδρομικών Υπηρεσιών. 

ΚΕΦΑΛΑΙΟ I 
ΣΚΟΠΟΣ-ΟΡΙΣΜΟΙ 
Άρθρο 1 

Σκοπός - Πεδίο Εφαρμογής 
1. Σκοπός της παρούσας Απόφασης είναι: 

(α) Η θέσπιση των υποχρεώσεων των Ταχυδρομικών 
Επιχειρήσεων, του προσωπικού που απασχολούν, καθώς 
και των τρίτων που συνεργάζονται με αυτές δυνάμει οποι¬ 
οσδήποτε έννομης σχέσης για την παροχή των ταχυδρο¬ 
μικών υπηρεσιών, σχετικά με το απόρρητο των ταχυδρο¬ 
μικών υπηρεσιών, όπως αυτό προβλέπεται στο άρθρο 22 
του Ν. 2668/1998, και τους όρους ασφαλείας που συντε¬ 
λούν στη διασφάλιση αυτού. 

(β) Η θέσπιση διαδικασίας ελέγχου των φυσικών ή νομι¬ 
κών προσώπωντης παραγράφου 1 του παρόντος άρθρου 
ως προς την τήρηση των ως άνω υποχρεώσεώντους. 

2. Στις διατάξεις του παρόντος Κανονισμού εμπίπτουν 
όλες οι Ταχυδρομικές Επιχειρήσεις. 

Άρθρο 2 
Ορισμοί 

1. Για την εφαρμογή του παρόντος οι όροι που χρησι¬ 
μοποιούνται στις διατάξεις του έχουν την ακόλουθη έν¬ 
νοια: 

α. Ταχυδρομικές υπηρεσίες: Οι βασικές και οι λοιπές τα¬ 
χυδρομικές υπηρεσίες. 

β. Βασικές ταχυδρομικές υπηρεσίες: Οι υπηρεσίες πε¬ 
ρισυλλογής, διαλογής, μεταφοράς και διανομής των τα¬ 
χυδρομικών αντικειμένων. 

γ. Λοιπές ταχυδρομικές υπηρεσίες: Οι υπηρεσίες, που 
δεν ανήκουν στις βασικές ταχυδρομικές και έχουν σχέση, 
κυρίως, με ειδικής επείγουσας διαβίβασης αντικείμενα, 
παρακολουθούμενα από ειδικό σύστημα παρακολούθη¬ 
σης και εντοπισμού, με διαφημιστικά αντικείμενα χωρίς 
διεύθυνση, με την προετοιμασία των ταχυδρομικών αντι¬ 
κειμένων και την ανταλλαγή εγγράφων. 

δ. Δημόσιο ταχυδρομικό δίκτυο: Το σύνολο της οργά¬ 
νωσης και των, κάθε είδους, μέσων και προσώπων που 
χρησιμοποιεί ο φορέας παροχής της καθολικής υπηρε¬ 
σίας και επιτρέπουν μεταξύ άλλων: 

- την περισυλλογή των ταχυδρομικών αντικειμένων για 
τα οποία προβλέπεται υποχρέωση παροχής καθολικής 
υπηρεσίας από τα σημεία πρόσβασης σε όλη την επικρά¬ 
τεια, 

- τη μεταφορά και διεκπεραίωσή τους από το σημείο 
πρόσβασης στο ταχυδρομικό δίκτυο ως το κέντρο διανο¬ 
μής. 

- τη διανομή τους στη διεύθυνση που αναγράφεται στο 
αντικείμενο. 

ε. Σημεία πρόσβασης: Οι συγκεκριμένες εγκαταστά¬ 
σεις, συμπεριλαμβανομένων και των γραμματοκιβωτίων 
είτε σε δημόσιους χώρους είτε σε χώρους του φορέα πα¬ 
ροχής της καθολικής υπηρεσίας, όπου οι χρήστες μπο¬ 
ρούν να καταθέτουν ταχυδρομικά αντικείμενα στο δημό¬ 
σιο ταχυδρομικό δίκτυο. 

στ. Ταχυδρομικό αντικείμενο: Αντικείμενο με συγκεκρι¬ 
μένο παραλήπτη, αποστελλόμενο υπότηντελικήτου μορ¬ 
φή, στην οποία το αναλαμβάνει ο φορέας παροχής της 
καθολικής υπηρεσίας. Στην κατηγορία αυτή ανήκουν - πέ- 
ραντων αντικειμένων αλληλογραφίας - βιβλία, κατάλογοι, 
εφημερίδες, περιοδικά, ταχυδρομικά δέματα μέχρι 20 χι¬ 
λιόγραμμων που περιέχουν εμπορεύματα - με ή χωρίς 
εμπορική αξία - καθώς και τα κείμενα που έχουν διαβιβα- 
σθεί μέσω της διαδικασίας του ηλεκτρονικού ταχυδρο¬ 
μείου από τη στιγμή που, υπό την τελική τους μορφή, 
εγκλείονται σε φάκελο προς επίδοση. 

ζ. Αντικείμενο αλληλογραφίας: Οποιοδήποτε μέσο επι¬ 
κοινωνίας υπό γραπτή μορφή, που μεταφέρεται και πα- 
ραδίδεται στη διεύθυνση την οποία έχει αναγράψει ο απο¬ 
στολέας στο ίδιο το αντικείμενο ή στη συσκευασίατου. Τα 
βιβλία, οι κατάλογοι, οι εφημερίδες και τα περιοδικά δεν 
θεωρούνται αντικείμενα αλληλογραφίας. 

η. Αποστολέας: Κάθε πρόσωπο από το οποίο προέρχο¬ 
νται τα ταχυδρομικά αντικείμενα. 

θ. Χρήστης: Κάθε πρόσωπο, στο οποίο ως αποστολέα ή 
παραλήπτη παρέχεται ταχυδρομική υπηρεσία. 

ι. Βασικές απαιτήσεις: Οι λόγοι γενικού συμφέροντος 
που μπορούν να οδηγήσουν στην επιβολή όρων σχετικών 
με την παροχή ταχυδρομικών υπηρεσιών χωρίς οικονομι¬ 


κό χαρακτήρα. Οι λόγοι αυτοί είναι: το απόρρητο της αλ¬ 
ληλογραφίας, η ασφάλεια της λειτουργίας του δικτύου 
σε ό,τι αφοράτη μεταφορά επικίνδυνων ουσιών και, σε αι¬ 
τιολογημένες περιπτώσεις, η προστασία του περιβάλλο¬ 
ντος, η χωροταξία και η προστασία των δεδομένων. Η τε¬ 
λευταία περιλαμβάνει την προστασία των δεδομένων 
προσωπικού χαρακτήρα, την εμπιστευτικότητα των διαβι¬ 
βαζόμενων ή αποθηκευόμενων πληροφοριών, καθώς και 
την προστασία της ιδιωτικής ζωής. 

ια. Επιχείρηση: Κάθε φυσικό πρόσωπο και κάθε οργά¬ 
νωση ή ένωση προσώπων, με ή χωρίς νομική προσωπικό¬ 
τητα, που έχουν κερδοσκοπικό σκοπό. Στην έννοια της 
επιχείρησης εντάσσεται και κάθε δημόσιος οργανισμός 
που έχει δική του νομική προσωπικότητα ή εξαρτάται από 
αρχή που έχει νομική προσωπικότητα. 

ιβ. Ταχυδρομική Επιχείρηση: Κάθε επιχείρηση που πα¬ 
ρέχει ταχυδρομικές υπηρεσίες. 

2. Άλλοι όροι οι οποίοι χρησιμοποιούνται στην παρούσα 
Απόφαση έχουν την έννοια που τους αποδίδεται στην κεί¬ 
μενη νομοθεσία. 

ΚΕΦΑΛΑΙΟ II 

ΠΟΛΙΤΙΚΗ ΔΙΑΣΦΑΛΙΣΗΣ ΑΠΟΡΡΗΤΟΥ 
ΤΩΝ ΤΑΧΥΔΡΟΜΙΚΩΝ ΥΠΗΡΕΣΙΩΝ 

Άρθρο 3 

Ορισμός - Γ ενικές Απαιτήσεις 

1. Η Πολιτική Διασφάλισης του Απορρήτου των Ταχυ¬ 
δρομικών Υπηρεσιών (ΠΔΑΤΥ) είναι το σύνολο κανόνων 
που διέπουν τη λειτουργία των Ταχυδρομικών Επιχειρή¬ 
σεων με σκοπό τη διασφάλιση του απορρήτου των Ταχυ¬ 
δρομικών Υπηρεσιών. 

2. Η ΠΔΑΤΥ περιλαμβάνει την Πολιτική Προστασίας του 
Απορρήτου, την Πολιτική Ασφάλειας καιτην Πολιτική Δια¬ 
σφάλισης της Εχεμύθειας, οι οποίες αναλύονται στα άρ¬ 
θρα 4, 5 και 7 της παρούσας Απόφασης. 

3. Οι Ταχυδρομικές Επιχειρήσεις μεριμνούν για την εκ¬ 
πόνηση και για την εφαρμογή της ΠΔΑΤΥ, σύμφωνα με 
την κείμενη νομοθεσία και τους όρους και τις κατευθύν¬ 
σεις της παρούσας Απόφασης. 

4. Οι όροι και οι προϋποθέσεις άρσης του απορρήτου, 
όπως προβλέπονται από την κείμενη νομοθεσία, αποτε¬ 
λούν αναπόσπαστο τμήμα της ΠΔΑΤΥ. Κάθε Ταχυδρομι¬ 
κή Επιχείρηση οφείλει να προδιαγράφει με σαφήνεια το 
μηχανισμό, την εσωτερική διαδικασία και τους υπευθύ¬ 
νους εφαρμογής της άρσης του απορρήτου, και να προ- 
βλέψει μέτρα αντιμετώπισης προβλημάτων, τα οποία εν¬ 
δέχεται να εμφανισθούν κατά την περίοδο της άρσης, κα¬ 
θώς και κατά την αποκατάσταση της προστασίας του 
απορρήτου μετά την ολοκλήρωση της διαδικασίας άρσης 
αυτού. 

5. Η εφαρμογή της ΠΔΑΤΥ από τις Ταχυδρομικές Επι¬ 
χειρήσεις προϋποθέτει προσεκτικά επιλεγμένο και άρτια 
εκπαιδευμένο προσωπικό, σύγχρονο και αποτελεσματικό 
σύστημα οργάνωσης του ταχυδρομικού δικτύου, μηχα¬ 
νοργάνωση, λήψη μέτρων αποτρεπτικών ενδεχόμενης 
παραβίασης της εν λόγω πολιτικής και ενημέρωση χρη¬ 
στών για την επιμέλεια που ενδείκνυται να επιδείξουν κα¬ 
τά την αποστολή ταχυδρομικών αντικειμένων. 

6. Η ΠΔΑΤΥ υποβάλλεται στην ΑΔΑΕ σύμφωνα με τα 
οριζόμενα στο Κεφάλαιο III της παρούσας Απόφασης, και 
υπόκειται σε έλεγχο από την ΑΔΑΕ, τόσο ως προς την 
πληρότητα και αποτελεσματικότητάτης, όσο και ως προς 
τον βαθμό εφαρμογής της. 

Άρθρο 4 

Πολιτική Προστασίας του Απορρήτου 
των Ταχυδρομικών Υπηρεσιών 

1. Κάθε Ταχυδρομική Επιχείρηση υποχρεούται να δια¬ 
σφαλίζει το απόρρητο των ταχυδρομικών υπηρεσιών, το 
οποίο είναι απολύτως απαραβίαστο. Για το σκοπό αυτό, 
μεριμνά για την εκπόνηση και την εφαρμογή Πολιτικής 
Προστασίας του Απορρήτου των Ταχυδρομικών Υπηρε¬ 
σιών. 

2. Ενδεικτικά, και όχι περιοριστικά, παραβίαση απορρή¬ 
του υπάρχει στις ακόλουθες περιπτώσεις: 

α. Παράνομη ιδιοποίηση ταχυδρομικού αντικειμένου 
που διακινείται από ταχυδρομική επιχείρηση. 

β. Αποσφράγιση ταχυδρομικών αντικειμένων, εφόσον 
αυτή πραγματοποιείται κατά παράβαση της κείμενης νο¬ 
μοθεσίας. 

γ. Ανάγνωση επιστολής που εμπεριέχεται σε ταχυδρο¬ 
μικό αντικείμενο. 

δ. Παροχή πληροφοριών αναφορικά μετά στοιχεία του 
αποστολέα ή του παραλήπτη, το χρόνο ή το γεγονός της 
αποστολής ή παραλαβής ενός ταχυδρομικού αντικειμέ¬ 
νου, κατά παράβαση της κείμενης νομοθεσίας. 

3. Το απόρρητο ισχύει για τα αντικείμενα αλληλογρα¬ 
φίας, αλλά και για κάθε ταχυδρομική επικοινωνία, ανεξαρ¬ 
τήτως του προσωπικού ή του εμπορικού χαρακτήρα της. 

4. Τα ταχυδρομικά αντικείμενα (πληντων αντικειμένων 
αλληλογραφίας) για τα οποία προκύπτει, από τον τρόπο 
συσκευασίας τους, ότι ο αποστολέας επέλεξε τον απόρ¬ 
ρητο χαρακτήρα του περιεχομένου τους, καλύπτονται 
από τις υποχρεώσεις του απορρήτου και της εχεμύθειας. 

5. Στο πλαίσιο της Πολιτικής Προστασίας του Απορρή¬ 
του των Ταχυδρομικών Υπηρεσιών, οι Επιχειρήσεις οφεί¬ 
λουν να εντοπίζουν και να εξειδικεύουν τα Ευάλωτα Ση¬ 
μεία του ταχυδρομικού δικτύου, όπως προσδιορίζονται 
στο άρθρο 6της παρούσας Απόφασης, καθώς καιτους πι¬ 
θανούς κινδύνους, και να λαμβάνουν μέτρα για την απο¬ 
φυγή τους ή την αντιμετώπισή τους. 

Άρθρο 5 

Πολιτική Ασφάλειας των Ταχυδρομικών Υπηρεσιών 

1. Προϋπόθεση για τη διασφάλιση του απορρήτου των 
ταχυδρομικών υπηρεσιών είναι η λήψη επαρκών μέτρων 
ασφαλείας κατάτηνπαροχή των υπηρεσιών αυτών. Γιατο 
σκοπό αυτό, κάθε Ταχυδρομική Επιχείρηση μεριμνά για 
την εκπόνηση και την εφαρμογή Πολιτικής Ασφάλειας 
των Τ αχυδρομικών Υπηρεσιών. 

2. Η ασφάλεια κατά την παροχή ταχυδρομικών υπηρε¬ 
σιών συνίσταται στην εξασφάλιση συνθηκών αποτρεπτι¬ 
κών της οποιοσδήποτε παραβίασης, απώλειας, παράνο¬ 
μης ιδιοποίησης, αλλοίωσης του περιεχομένου του ταχυ¬ 
δρομικού αντικειμένου, καθώς και στην αποφυγή 
μεταφοράς επικίνδυνων αντικειμένων ή απαγορευμένων 
ουσιών. 

3. Οι Ταχυδρομικές Επιχειρήσεις οφείλουν να τηρούν 
τους κανονισμούς της Παγκόσμιας Ταχυδρομικής Ένω¬ 
σης (Π.Τ.Ε) σε ό,τι αφορά τη μεταφορά επικίνδυνων τα¬ 
χυδρομικών αντικειμένων και απαγορευμένων ουσιών. 

4. Η Πολιτική ΑσφάλειαςτωνΤαχυδρομικώνΥπηρεσιών 
δεν θα πρέπει να παρεμποδίζει την εύ κολη πρόσβαση των 
χρηστών σε σταθερά σημεία του ταχυδρομικού δικτύου, 
τη συχνή συλλογή και διανομή των ταχυδρομικών αντικει¬ 
μένων και την ομαλή λειτουργία των ταχυδρομικών υπη¬ 
ρεσιών. 


5. Σε περίπτωση διαπίστωσης έκτακτου και ιδιαίτερα 
σοβαρού κινδύνου που απειλεί τη δημόσια υγεία ή ασφά¬ 
λεια, οι Ταχυδρομικές Επιχειρήσεις δύνανται να λαμβά¬ 
νουν έκτακτα μέτρα ασφαλείας, τα οποία γνωστοποιού¬ 
νται στην ΑΔΑΕ. Τα μέτρα αυτά περιλαμβάνουν: 

α) Προσκόμιση ανοικτών των αντικειμένων πάχους άνω 
των6,35πιπι. 

β) Έλεγχο ταυτότητας του αποστολέα ή του κομιστή, 
και αναγραφή των στοιχείων τους στο στέλεχος της από¬ 
δειξης παραλαβής του αντικειμένου στις περιπτώσεις συ¬ 
στημένων και γενικά αντικειμένων που παραδίδονται στα 
χέρια του παραλήπτη. 

γ) Άρνηση παραλαβής και διαχείρισης αντικειμένων τα 
οποία δεν φέρουν ονοματεπώνυμο αποστολέα. 

Άρθρο 6 
Ευάλωτα Σημεία 

1. Οι Ταχυδρομικές επιχειρήσεις διαπιστώνουν τα ση¬ 
μεία της διαδικασίας διαχείρισης των ταχυδρομικών αντι¬ 
κειμένων, τα οποία χρήζουν ιδιαίτερης προστασίας και 
ενίσχυσης αναφορικά με τη διαφύλαξη του απορρήτου 
και της ασφάλειας των ταχυδρομικών υπηρεσιών, και 
λαμβάνουν τα αντίστοιχα μέτρα. Τα ευάλωτα σημεία 
εντοπίζονται κυρίως: 

α. Στα σημεία κατάθεσης των αντικειμένων, και ειδικό¬ 
τερα, στα κατά τόπους γραφεία των Ταχυδρομικών Επι¬ 
χειρήσεων και στα υπαίθρια γραμματοκιβώτια ή γραμμα¬ 
τοθυρίδες. 

Ως προς τα εξουσιοδοτημένα κατά τόπους γραφεία πα¬ 
ραλαβής ταχυδρομικών αντικειμένων, οι Ταχυδρομικές 
Επιχειρήσεις οφείλουν να τα στελεχώνουν με προσωπικό 
ιδιαίτερα ενημερωμένο και ευαισθητοποιημένο σε θέμα¬ 
τα απορρήτου, ικανό να ανταποκριθεί στις απαιτήσεις και 
στους όρους τήρησης της ΠΛΑΤΥ. 

Ως προς τα υπαίθρια γραμματοκιβώτια, οι Ταχυδρομι¬ 
κές Επιχειρήσεις οφείλουν να μεριμνούν ώστε η κατα¬ 
σκευή τους να εξασφαλίζει αφενός τη στεγανότητα και 
την ανθεκτικότητάτους στις καιρικές συνθήκες, και αφε¬ 
τέρου το απαραβίαστο από οποιονδήποτε τρίτο που απο¬ 
πειράται να αφαιρέσει ή καταστρέψει τα ταχυδρομικά 
αντικείμενα. 

β. Στα σημεία εναπόθεσης των ταχυδρομικών αντικει¬ 
μένων στους χώρους των Ταχυδρομικών Επιχειρήσεων 
για περαιτέρω διαχείριση (διαλογή, μεταφορά, διανομή). 
Στα σημεία αυτά οι Ταχυδρομικές Επιχειρήσεις οφείλουν 
να δίνουν προτεραιότητα στην οργάνωση και στην εκπαί¬ 
δευση του προσωπικού τους, στην εφαρμογή ευέλικτου 
σχεδιασμού διαχείρισης των ταχυδρομικών αντικειμέ¬ 
νων, και στην τήρηση βασικών μέτρων ασφαλείας ως 
προς τη διαχείριση τωνταχυδρομικών αντικειμένων, απα¬ 
γορεύοντας την πρόσβαση στους χώρους αυτούς σε 
οποιοδήποτε ξένο πρόσωπο ή αναρμόδιο υπάλληλο. 

γ. Στη μεταφορά προς και από τα Κέντρα Διαχείρισης 
(Διαλογής). Τα οχήματα των Ταχυδρομικών Επιχειρήσε¬ 
ων, τα οποία μεταφέρουν ταχυδρομικά αντικείμενα πρέ¬ 
πει να είναι κλειστά και ασφαλισμένα, ώστε να αποτρέπο- 
νται πράξεις παραβίασης του απορρήτου. 

δ. Στα σημεία επίδοσης των ταχυδρομικών αντικειμέ¬ 
νων, στην περίπτωση που αυτά δεν επιδίδονται στα χέρια 
του παραλήπτη, δηλαδή δεν είναι συστημένα ή αντικείμε¬ 
να ταχυμεταφορών. Οι επιστολές θα πρέπει να ρίπτονται 
σε γραμματοκιβώτια, εάν αυτά υπάρχουν. Σε περίπτωση 
μη ύπαρξης γραμματοκιβωτίων, το προσωπικό των Ταχυ¬ 
δρομικών Επιχειρήσεων οφείλει να εναποθέτει το αντικεί- 

μενο σε μέρος ασφαλές, ορατό για την εύρεσή του από 
τον παραλήπτη, επιδεικνύοντας κάθε φορά την προσή¬ 
κουσα, για την διασφάλιση του απορρήτου καιτη μη απώ¬ 
λεια του αντικειμένου, επιμέλεια. 

ε. Στο περιεχόμενο των ταχυδρομικών αντικειμένων και 
στη διασφάλιση του απορρήτου του περιεχομένου, σε 
συνδυασμό με την αναγκαιότητα ελέγχου των αντικειμέ¬ 
νων για λόγους προστασίας της δημόσιας ασφάλειας. Οι 
Ταχυδρομικές Επιχειρήσεις οφείλουν να τηρούν την αρ¬ 
χή της αναλογικότητας κατά τη λήψη μέτρων για την απο¬ 
τροπή μεταφοράς αντικειμένων επικίνδυνων για τη δημό¬ 
σια υγεία και ασφάλεια, ή απαγορευμένων ουσιών, ώστε 
οι διενεργούμενοι έλεγχοι να μην είναι δυσανάλογα επα¬ 
χθείς για το απόρρητο σε σχέση με το επιδιωκόμενο απο¬ 
τέλεσμα. 

Άρθρο 7 

Πολιτική Διασφάλισης της Εχεμύθειας 

1. Οι Ταχυδρομικές Επιχειρήσεις διασφαλίζουν την 
επαγγελματική εχεμύθεια σε σχέση με την διαχείριση των 
ταχυδρομικών αντικειμένων ή τη συναλλαγή με τους χρή¬ 
στες. Για το σκοπό αυτό, κάθε Ταχυδρομική Επιχείρηση 
μεριμνά για την εκπόνηση και την εφαρμογή Πολιτικής 
Διασφάλισης της Εχεμύθειας κατά την παροχή των Ταχυ- 
δρομικών Υπηρεσιών. 

2. Οι υπάλληλοι των Ταχυδρομικών Επιχειρήσεων και τα 
λοιπά πρόσωπα που συνεργάζονται με αυτές δυνάμει 
οποιοσδήποτε έννομης σχέσης για την παροχή ταχυδρο¬ 
μικών υπηρεσιών, οφείλουν να μην ανακοινώνουν σε τρί¬ 
τους πληροφορίες σχετικά με: 

α. Το περιεχόμενο και τον τρόπο αποστολής των ταχυ¬ 
δρομικών αντικειμένων 

β. Τα στοιχεία αποστολέα και παραλήπτη των ταχυδρο¬ 
μικών αντικειμένων 

γ. Τα στοιχεία (όνομα, δ/νση) προσώπων που πραγμα¬ 
τοποίησαν συναλλαγή με Ταχυδρομικές Επιχειρήσεις 
δ. Το γεγονός της αποστολής ή της παραλαβής ενός 
ταχυδρομικού αντικειμένου 
ε. Τον τρόπο αποστολής (απλή ή συστημένη επιστολή) 
στ. Τις ταχυδρομικές σχέσεις προσώπων ή επιχειρήσε¬ 
ων 

ζ. Το όνομα του αποστολέα, για τα συστημένα αντικεί¬ 
μενα τα οποία, όταν παραδίδονται στις Ταχυδρομικές 
Επιχειρήσεις, δεν φέρουν το όνομα του αποστολέα. Σε 
σχέση με την υποχρέωση αυτή ως τρίτος θεωρείται και ο 
παραλήπτης του αντικειμένου. 

3. Η εχεμύθεια παραβιάζεται και όταν η ανακοίνωση των 
ανωτέρω πληροφοριών γίνεται όχι μόνο σε τρίτα πρόσω¬ 
πα, αλλά και σε προσωπικό της ταχυδρομικής επιχείρη¬ 
σης που δεν έχει την ευθύνη της διαχείρισης των συγκε¬ 
κριμένων αντικειμένων. 

4. Οι Ταχυδρομικές Επιχειρήσεις υποχρεούνται να πε¬ 
ριλαμβάνουν ρητό όρο αναφορικά με τη διασφάλιση του 
απορρήτου καιτης επαγγελματικής εχεμύθειας στις συμ¬ 
βάσεις με τους υπαλλήλους τους ή με άλλα πρόσωπα με 
τα οποία συνεργάζονται για την παροχή ταχυδρομικών 
υπηρεσιών. 

Άρθρο 8 

Δείκτης Διασφάλισης Απορρήτου και Δείκτης 
Ασφάλειας Τ αχυδρομικών Αντικειμένων 

1. Οι Ταχυδρομικές Επιχειρήσεις υποχρεούνται, στο 
πλαίσιο της ΠΔΑΤΥ, να προσδιορίζουν τις διαδικασίες 
διαχείρισης των παραπόνων των χρηστών αναφορικά με 
την απώλεια ή παραβίαση των ταχυδρομικών αντικειμέ¬ 


νων που διαχειρίζονται, και να ανακοινώνουν, εντός του 
πρώτου τριμήνου εκάστου ημερολογιακού έτους, τους 
αναφερόμενους στην παράγραφο 2 του παρόντος άρ¬ 
θρου δείκτες, για κάθε είδους ταχυδρομικά αντικείμενα 
που διαχειρίζονται. 

2. Οι Ταχυδρομικές Επιχειρήσεις υποχρεούνται να ανα¬ 
κοινώνουν τους παρακάτω δείκτες, όπου Δίν είναι ο Δεί¬ 
κτης Διασφάλισης του Απορρήτου καιτης Εχεμύθειας και 
Δ2ν είναι ο Δείκτης Ασφάλειας Ταχυδρομικών Αντικειμέ¬ 
νων : 

Δίν = Αριθμός περιπτώσεων παραβίασης 
απορρήτου και εχεμύθειας 
Σύνολο διαχειριζομένων αντικειμένων 

Δ2ν = Αριθμός απολεσθέντων αντικειμένων 
Σύνολο διαχειριζομένων αντικειμένων 

ΚΕΦΑΛΑΙΟ III 

ΥΠΟΧΡΕΩΣΕΙΣ ΤΑΧΥΔΡΟΜΙΚΩΝ ΕΠΙΧΕΙΡΗΣΕΩΝ, 
ΕΛΕΓΧΟΣ ΚΑΙ ΕΠΟΠΤΕΙΑ 

Άρθρο 9 

Υποχρεώσεις Ταχυδρομικών Επιχειρήσεων αναφορικά 
με την Πολιτική Διασφάλισης του Απορρήτου 
των Τ αχυδρομικών Υπηρεσιών 

1. Οι Ταχυδρομικές Επιχειρήσεις υποχρεούνται: 

α. Να εκπονήσουν και να εφαρμόσουν την ΠΔΑΤΥ. 

β. Να ενημερώνουν την ΑΔΑΕ σχετικά με την εφαρμο¬ 
ζόμενη ΠΔΑΤΥ. Η ΑΔΑΕ εγκρίνει την εφαρμοζόμενη ΠΔΑ¬ 
ΤΥ, διατυπώνοντας παρατηρήσεις και επιφέροντας μετα¬ 
βολές σε αυτή, όπου το κρίνει απαραίτητο. 

γ.Να ενημερώνουν την ΑΔΑΕ για οποιαδήποτε τροπο¬ 
ποίηση του περιεχομένου της εφαρμοζόμενης ΠΔΑΤΥ. 

2. Κάθε Ταχυδρομική Επιχείρηση ορίζει κατάλληλα κα¬ 
ταρτισμένο στέλεχος της, που θα φέρει τον τίτλο του 
Υπευθύνου Ασφαλείας, ως το πρόσωπο επικοινωνίας με¬ 
ταξύ αυτής καιτης ΑΔΑΕ. 

3. Κάθε Ταχυδρομική Επιχείρηση οφείλει να προβαίνει 
σε τακτικές επισκοπήσεις και αναθεωρήσεις της ΠΔΑΤΥ, 
είτε αυτόβουλα, είτε ύστερα από σχετική εντολή της 
ΑΔΑΕ. 

4. Σε περίπτωση που διαπιστωθεί, είτε από τις Ταχυ¬ 
δρομικές Επιχειρήσεις, είτε κατόπιν σχετικής υποδείξεως 
της ΑΔΑΕ, έκτακτος και ιδιαίτερα σοβαρός κίνδυνος πα¬ 
ραβίασης της ΠΔΑΤΥ, οι Ταχυδρομικές Επιχειρήσεις 
οφείλουν να ενημερώσουν άμεσα και με κάθε πρόσφορο 
μέσο τους χρήστες αναφορικά με τον εν λόγω κίνδυνο, 
προτείνοντας μέτρα προστασίας. 

Άρθρο 10 

Διαδικασία Ελέγχου από την ΑΔΑΕ - Κυρώσεις 

1. Η ΑΔΑΕ σε τακτά χρονικά διαστήματα διενεργεί έλεγ¬ 
χο σε κάθε Ταχυδρομική Επιχείρηση που εμπίπτει στις 
διατάξεις της παρούσας Απόφασης. 

2. Η διαδικασία ελέγχου διενεργείται από τις αρμόδιες, 
σύμφωνα με την ισχύουσα νομοθεσία, υπηρεσίες της 
ΑΔΑΕ, με βάση τα βήματα που περιγράφονται στο Πα¬ 
ράρτημα Α’ της παρούσας Απόφασης. 

3. Κατά τη διάρκεια του ελέγχου, η Ομάδα Ελέγχου κα¬ 
ταγράφει αναλυτικά τις ενέργειες σε ειδικό έντυπο με τίτ¬ 
λο "Έκθεση Διενέργειας Ελέγχου σε Ταχυδρομική Επιχεί¬ 
ρηση". Τα ελάχιστα απαραίτητα στοιχεία του εν λόγω 
εντύπου παρατίθενται στο Παράρτημα Β’ της παρούσας 
Απόφασης. 

4. Η Ομάδα Ελέγχου κοινοποιεί το πόρισμά της στην 
Ολομέλεια της ΑΔΑΕ. Η Ολομέλεια της ΑΔΑΕ αξιολογεί 
τα ευρήματα του ελέγχου, λαμβάνοντας υπόψη την υπο- 
βληθείσα από την Ταχυδρομική Επιχείρηση ΠΛΑΤΥ, και 
είτε εγκρίνει τα μέτρα που εφαρμόζει η ελεγχόμενη Τα¬ 
χυδρομική Επιχείρηση, είτε προχωρεί, σύμφωνα με τη νό¬ 
μιμη διαδικασία, στην επιβολή συστάσεων ή κυρώσεων, 
εφόσον δεν έχουν ληφθεί τα προσήκοντα μέτρα. 

Άρθρο 11 

Άσκηση Εποπτείας 

1. Οι Ταχυδρομικές Επιχειρήσεις εντός του πρώτου τρι¬ 
μήνου εκάστου ημερολογιακού έτους υποβάλλουν στην 
ΑΔΑΕ Ετήσια Έκθεση με στοιχεία που αφορούν στην δια¬ 
σφάλιση του απορρήτου των Ταχυδρομικών Υπηρεσιών. 

2. Το ελάχιστο περιεχόμενο της Ετήσιας Έκθεσης ορί¬ 
ζεται ως εξής: 

α) Πλήρης φάκελος ΠΛΑΤΥ, όπως ορίζεται στο Κεφά¬ 
λαιο II της παρούσας Απόφασης. 

β) Περιστατικά που απείλησαντη διασφάλιση του απορ¬ 
ρήτου των Ταχυδρομικών Υπηρεσιών, καθώς και εκτίμη¬ 
ση της ζημίας που υπέστη η Ταχυδρομική Επιχείρηση και 
οι χρήστες εξαιτίας αυτών των περιστατικών. 

γ) Μέτρα που ελήφθησαν για την αντιμετώπιση των ως 
άνω περιστατικών. 

3. Η ΑΔΑΕ με Απόφασή της δύναται να μεταβάλλει το 
ελάχιστο περιεχόμενο της Ετήσιας Έκθεσης. 

4. Η ΑΔΑΕ δύναται να ζητήσει εκτάκτως από τις Ταχυδρο¬ 
μικές Επιχειρήσεις οποιεσδήποτε πληροφορίες θεωρεί 
αναγκαίες στο πλαίσιο των αρμοδιοτήτων της για τη δια¬ 
σφάλιση του απορρήτου των Ταχυδρομικών Υπηρεσιών. 

ΚΕΦΑΛΑΙΟ IV 
ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 12 

Μεταβατικές Διατάξεις 

1. Όλες οι Ταχυδρομικές Επιχειρήσεις οφείλουν να συ¬ 
ντάξουν και να αποστείλουν στην ΑΔΑΕ έκθεση με το πε¬ 
ριεχόμενο της Ετήσιας Έκθεσης, όπως αυτή ορίζεται στο 
άρθρο 11 της παρούσας Απόφασης, εντός τριών (3) μη¬ 
νών από τη δημοσίευση της παρούσας Απόφασης. 

2. Ταχυδρομικές Επιχειρήσεις, που έχουν συσταθεί σε 
χρόνο μεταγενέστερο του χρόνου έναρξης ισχύος της 
παρούσας, υποχρεούνται να καταθέσουν στην ΑΔΑΕ την 
ΠΛΑΤΥ, εντός τριμήνου απάτης εκδόσεωςτης αδείας λει¬ 
τουργίας τους. 

ΚΕΦΑΛΑΙΟ V 
ΤΕΛΙΚΕΣ ΔΙΑΤΑΞΕΙΣ 
Άρθρο 13 
Έναρξη Ισχύος 

Η παρούσα Απόφαση τίθεται σε ισχύ από την ημερομη¬ 
νία δημοσίευσής της στην Εφημερίδα της Κυβερνήσεως. 

ΠΑΡΑΡΤΗΜΑ Α 

Περιγραφή Διαδικασίας Ελέγχου 
Ταχυδρομικών Επιχειρήσεων 

Η διαδικασία ελέγχου των Τ αχυδρομικών Επιχειρήσεων 
διενεργείται με βάση τα ακόλουθα βήματα: 

(α) Η ΑΔΑΕ με Απόφασή της ορίζει Ομάδα Ελέγχου που 
αποτελείται από τρία (3) τουλάχιστον άτομα με σκοπό τον 
έλεγχο συγκεκριμένης Ταχυδρομικής Επιχείρησης. Η 
ελάχιστη στελέχωση της ομάδας ελέγχου περιλαμβάνει 
έναν υπεύθυνο της ομάδας, ένα νομικό σύμβουλο και 
έναν τεχνικό σύμβουλο. 


(β) Σε χρόνο που αποφασίζει η Ομάδα Ελέγχου, επικοι¬ 
νωνεί με την Ταχυδρομική Επιχείρηση και ζητεί να έρθει 
σε άμεση επικοινωνία με τον Υπεύθυνο Ασφάλειας όπως 
αυτός ορίζεται στο Άρθρο 9 της παρούσας Απόφασης. 
Τυχόν καθυστέρηση ή κώλυμα που παρουσιάζεται κατά 
την προσπάθεια επικοινωνίας με τον Υπεύθυνο Ασφάλει¬ 
ας καταγράφεται. 

(γ) Ο Υπεύθυνος Ασφάλειας παραδίδει στην Ομάδα 
Ελέγχου πλήρη φάκελο της ΠΛΑΤΥ. 

(δ) Η Ομάδα Ελέγχου προβαίνει σε αναλυτική εξέταση 
όλων των σχετικών εγγράφων του φακέλου και καταγρά¬ 
φονται οι ελλείψεις, ασάφειες, καθυστερήσεις και προ¬ 
βλήματα που διαπιστώνονται. Κατά την διαδικασία αυτή 
δύναται να ζητηθεί η παροχή διευκρινίσεων από την Τα¬ 
χυδρομική Επιχείρηση αναφορικά με την ΠΛΑΤΥ. 

(ε) Κατά την διάρκεια του ελέγχου οι Ταχυδρομικές Επι¬ 
χειρήσεις δεν δύνανται να μεταβάλλουν την εφαρμοζό¬ 
μενη ΠΛΑΤΥ. 

(στ) Η Ομάδα Ελέγχου προβαίνει σε αυτοψία των εγκα¬ 
ταστάσεων των Ταχυδρομικών Επιχειρήσεων προκειμέ- 
νου να διαπιστώσει σε ποιο βαθμό εφαρμόζονται οι διαδι¬ 
κασίες που προβλέπονται στην ΠΛΑΤΥ. Στο πλαίσιο της 
αυτοψίας, η Ομάδα Ελέγχου δύναται να έρθει σε επαφή 
με το προσωπικό των Ταχυδρομικών Επιχειρήσεων. Η 
Ομάδα Ελέγχου καταγράφει αναλυτικά τις ελλείψεις και 
τα σφάλματα που ενδεχομένως διαπιστώνονται. 

(ζ) Οι Ταχυδρομικές Επιχειρήσεις υποχρεούνται να 
υποβάλουν στην Ομάδα Ελέγχου οποιοδήποτε στοιχείο 
θεωρηθεί απαραίτητο για την επιτυχή ολοκλήρωση του 
ελέγχου. 

(η) Τυχόν διαπίστωση έλλειψης συνεργασίας από την 
Τ αχυδρομική Επιχείρηση ή/και προσπάθειας παραπλάνη- 
σηςτης Ομάδας Ελέγχου καταγράφεται. 

ΠΑΡΑΡΤΗΜΑ Β 

Ελάχιστο περιεχόμενο του εντύπου με τίτλο «Έκθεση 
Διενέργειας Ελέγχου σε Ταχυδρομική Επιχείρηση» 

Το ως άνω έντυπο περιέχει τουλάχιστον τα ακόλουθα 
στοιχεία: 

(α) Τα στοιχεία της Απόφασης της ΑΔΑΕ με την οποία 
αποφασίστηκε ο έλεγχος. 

(β) Τα ονοματεπώνυμα και τις ιδιότητες των στελεχών 
της ΑΔΑΕ που απαρτίζουν την Ομάδα Ελέγχου καθώς και 
την ημερομηνία σύστασής της. 

(γ) Την επωνυμία της υπό έλεγχο Ταχυδρομικής Επιχεί¬ 
ρησης, καθώς και το όνομα του Υπευθύνου Ασφάλειας. 

(δ) Το χρόνο που απαιτήθηκε έως ότου να παραδοθεί 
στην Ομάδα Ελέγχου πλήρης η ΠΔΑΤΥ. 

(ε) Ημερολόγιο ενεργειών, ερωτηματολόγιο της Ομά¬ 
δας Ελέγχου και καταγραφή της ανταπόκρισης της υπό 
έλεγχο Ταχυδρομικής Επιχείρησης. 

(στ) Το αποτέλεσμα της αυτοψίας για την αποτίμηση 
της εφαρμογής της ΠΔΑΤΥ, με καταγραφή των ελλείψε¬ 
ων και ασαφειών που ενδεχομένως διαπιστώνονται. 

(ζ) Ημερομηνία έναρξης καιπεράτωσηςτου ελέγχου, 
(η) Τελικό πόρισμα του ελέγχου και εισήγηση προς την 
Ολομέλεια της ΑΔΑΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2005 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

